《春晚课摘茶》
宋代·陈著

玉川子后是吾生，自课园中拾晚荣。
搀雨金芒排世好，饱春香瓣见天成。
不烦钲鼓腾山噉，剩有旗枪战酒兵。
凤舞赐团今绝想，只凭苦硬养幽清。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。